
مشهد افتتاحي 

نهار - داخلي 

فى وقت ما فى يوم ما.. 

في مكان ما.. 

الرياح تعوى فى الخارج, تعوى بلا انقطاع وبلا رحمة 

إنها أيام الربيع الملعونة, الأيام التي ينشط فيها الفانون في 
الخارج,. فيخرجون إلى ضفاف النهر العظيم, والأسماك المالحة 
تخرج رائحتها النفاذة من حقائب الخوص,. والضحكات الرائقة 
تخرج من بين شفاههم المتشققة من اثر الرياح القوية, التي 
تخرج من الغرب حاملة أتربة الصحراء. وغضب الغاضبين 
المارقين. 

لكن سيدى يبدو مهيباء شامخاء عاصيًا على الموت نفسه, 
شامخًا كجبال الغرب, وبشرته الخضراء الرائقة تلمع في ضوء 
الشمس المتسرب من بين شقوق الجدار في حجرته الملكية 
الخاصة. 

ينظر إلى اللوح الزجاجي العاكس المثبت فوق الجدار بصمغ 
الأشجار, والذى أنَى به من بلاد النوبة هذا العام ويقول في 


هدوع: 
- أتعرف يا انبو, لو لم يكن كل منا مختلفاء لما كان لنا أن نكون 
بشزا. 


- لكننا لسنا كالبشر يا سيدي. 
يلتفت نحوى وذلك البريق الأخاذ يلمع من عينيه, ثم ينظر إلى 


اللوح من جديد قائلا: 

- هل عصت كلمة أبي على شفتيك يا ابن اوزير.. حتى صرت لا 
تنطقها؟ 

ابتسم تلك الابتسامة الغامضة القاتمة المنزوية في أطراف 
شفتيء والتي يقول انها تذكرني بعمي القاطن فى كهوف 
صحراء الغربء ثم اتابع: 

- انها العادة والتعود فقط يا سي.. يا أبي. 

- ما قتل البشر إلا التعود يا ولدى.. لكنها سنة الحياة.. دورات 
لا آخر لها.. فقط ميزنا الرب الكريم بأننا لا نخرج من تلك 
الدورات.. بل نبقى فيها إلى أن تحترق بأكملها. 

قلت هامسا بصوت لم اسمعه أنا: 

- لا أدرى أميزنا الرب بذلك.. آم أنها نقمته علينا؟ 

- لا تهمس بكلام تخشى أن تقوله يا انبو.. كن كالنهر العظيم.. 
يلقي بما فيه دون أن يخشى احذا. 

حكيم أبيء. سيدى الملك الذى يأتي الخير من بين يديهومن 
خلفه. لكن من قال أن الحكمة قد تقى شر المنون! 

- كنت أقول أنني لا أدرى إن كان الرب قد من علينا أم نقم 
علينا بهذا العمر الطويل. 

التفت نحوىء ثم اقترب منى في هدوء وهو ينساب على الأرض 
-فقد جعل له الرب العظيم مَلكة أن ينساب وأن تطوع الأرض 
له- ثم وضع يده الطاهرة الخضراء فوق خدى الخشنء. فشعرت 
بالرضا ينساب إلى روحي -فقد منحه الرب العظيم قدرة شفاء 


اوجاع النفس- وقال بصوته المهيب المحبب للنفس: 
- لقد جعلنا الرب مختلفين.. ومنحنا تلك الحياة الطويلة.. 
وتلك الملكات العاصية على قوى الطبيعة.. كي نجعلها في 
خدمة عباده المخلصين.. ونجعلها وبالا على عباده العاصين.. 
وجعل لنا الاختبار كى نعرف إن كنا في طرف هؤلاء أو هؤلاء.. 
ثم رفع إصبعه الرفيع الطويل آمام عيني قائلا فى خشوع: 
- فاشكر ربك يا أنبو.. اشكر ربك واستعد للاختبار.. لأن القادم 
لم يات بعد.. لم يآتٍ بعد. 
2 
الحلقة الثانية 
سيكون هناك دم... 
المشهد الأول 
ليل - داخلىي. 
مصلحة الطب الشرعي - القاهرة الجديدة. 
مساء الثلاثين من يناير عام ألفين وثلاثين. 
انكبت إيرين على عدسة المجهر القديمء. المصنع في أواخر 
تسعينات القرن العشرينء والذى ورثته من خلفها وأستاذها 
الراحل في عالم الأموات. ثم رفعت وجهها النحيف وراحت 
تحك انفها الكبير وهي تعدل من عويناتهاء بينما صوت قطمات 
أعواد البقسماط يدوي كالف قرعة طبل في خلفية المشهد 
العبثي. 


- ممكن تسيب البقسماط ده شويه وتصحى معايا كدد؟ 

- هو أنا لقيت حاجة غير البقسماط وقولت لا؟ 

ثم زام الحلواني بصوته الثقيل المليء بنوم لم يكتملء ونظر 
إليها بحدة طفل في العاشرة من خلف عويناته السميكة: 
عريض فيه كيسين شيبسي وعلبة تونة متاكل نصها.. آنا 
تاكليني الشاورما يا إيرين؟ 

- احمد ربنا انك لقيت معاك البقسماط ده. 

- احمدى أنتٍِ ربنا.. وإلا كان زماني متبل الجثة دى وشاويها 
- ده المونيوم مش خشب. 

أشاح بيده المكتنزة. ثم قضم آخر أعواد البقسماط التى لا 
تخلو منها حقيبته في غلء وراح يمضغها محدثا اضر ضوضاء 
ممكنة, فأولته إيرين ظهرها وعلى وجهها ابتسامة خبيئة, وهي 
تتصور الحلواني يقطع البصل فوق الجنة المهيبة, ثم يرش 
اكوامًا من الملح عليها كي.. 

- دح.. ده دم مفيش كلام.. انا مستغرب إنك ما خدتيش بالك 
من ده. 

قطعت جملته المليئة باكوام البقسماط وبقايا الكولا حبل 
خيالاتها الطفولية, فقالت وهي تراقب شاشة المجهر 
الإلكتروني: 

- كان لازم اتاكد.. وعشان كده طلعت مجهر المرحوم القديم 


وحريت اتاكد من حاحة معينة. 

- إن الدم ده اتكتب بصباع مش بسن قلم ولا عصاية ولا 
الكلاخ ده.. اللي بعده. وإن الدح ده دم الضحية يا استاذ يا 
المعي. 

ضرب رآسه في خيبة أمل, ثم نهض من مكانه وهو يحمل 
زجاجة الكولا البلاستيكية من مقاس لتر كامل. وجرع جرعة 
كبيرة وهو يتابع: 

- طب ما ده سهلء: أنت لو عملتي المقاورنة والكروموتحراف 
هتخلصيها في خمس دقائق, انت مستنية مجهر المرحوم دكتور 
علام عشان يقولك. 

- لا مش المجهر اللي هيقو لى.. أنا بس كنت عايزة اتاكد إن 
مفيش حاجة تانية مع الدم.. بالذات يعني على أطراف الحروف. 
- ولا كنتِ عايزة حاجة من ريحته وبتتحججي؟ 

وكانما صدمها الحلواني بدلو من الثلج. وفي رد فعل مبالغ فيه 
للغاية. التفتت نحوه وعلى وجهها نظرات شرسة كنمرة أخذوا 
صغارها الرضعء ثم قالت فى شراسة ممائلة: 

- آنا ما أسمحلكش بالتعليق السخيف ده.. الدكتور علام ده كان 
استاذى ومعلمي و.. وبس. 

- ولا تسمحيلي.. مش فارقة.. خلينا في اللي قدامنا.. أاحسن آنا 
جعت وعايز اشرب قهوة.. والدكتور ماكد علي إني لازم اكل 
خمس وجبات في اليوم عشان الدايت. 

- اللاتيه جاى فى الطريق.. ما تقلقش. 


- طب والطرب؟ 

ضحكت بصوت عالء ضحكة استعجبت هى منها على وجه 
الخصوص,ء ثم غطت فمها الصغير وهي تدير وجهها الى اتجاد 
معاكس, لتصدم عينيها انف القتيل الأرستقراطية الشامخة, 
فتميت الضحكة كما نبتت. 

- الغريبة بقى يا حلواني إنى اكتشفت اكتشاف مثير أوى. 

- ايه.. اكتشاف ايه؟ 

دق الهاتف الداخلي بازيز مختلف يوحي بآن هذه المكالمة من 
داخل الادارة وليست من خارجهاء فاتجهت ايرين للهاتف وهي 
تتنحنح في هدوءء وما إن رفعت السماعة حتى تحول صوتها 
الرقيق الخافت إلى صوت جامد صارم: 

- أيوة.. طيب.. خليه يخش.. 35 البروتوكول المعتاد.. ايه بحب 
ضابط شرطة.. قولت البروتوكول المعتاد. 

ثم وضعت السماعة فى عنف غير مبررء ثم عدلت وضع 
عويناتها بيد مرتعشه: 

- ايه الاوفر ده.. طب ما أنا معدتش بالبتاع اللى أنتٍ بتقولي 
عليه ده.. اشمعنى الأخ؟ 

نظرت نحوه بعين خاوية. ثم مدت يدها إلى درج مكتبها,ء 
وأخرجت عبوة من البسكويت المالح وقذفتها نحوه., فالتقفها 
فى لهفة: 

- إلهى يطعمك ما يحرمك. 

ابنتسمت وهي تنظر نحو شاشة المجهر الإلكتروني, لترى وجه 


علام العجوز الباسم ينظر لها في هدوء وحنان. 

- طول عمره طفس الحلواني. 

- بس غلبان وقلبه طيب.. ثم إن ده اللي فاضلي من ريحتك. 
- والمجهر.. نسيت المجهر؟ 

- ده آنا بقيت بقول عليه مجهر مش ميركرو سكوب علشانك 


انت. 

تنحنح الحلواني فى صمت, فانقطعت خيالاتها وكلماتها 
وآفكارها وهي تنظر له بنظرتها الخاوية -التى تنبت على وجهها 
كلما اخرجها احدهم من شرودها- 

- أسمعيني يا ايرين.. البني أدم لازم يكمل.. ويكمل بمعنى إنه 
مش بس يكمل شغل ويكمل اكل وشرب ونوم.. لا يا إيرين.. لازم 
يكمل ويعرف إن الحياة مراحل.. وإن لما المرحلة تخلص.. تبقى 
خلصت.. خلصت بكل اللى فيها.. ولازم ننقل على اللى بعدها.. 
- وآنت شايفنى مقطعة شراييني ولا ماشية بكلم نفسي زى ال... 
ثم قطعت جملتها أمام ابتسامته الحنون الصامتة: الابتسامة 
التى قطعت كلماتها المليئة بامواج الإنكار: 

- المهم.. قوليلي.. مين الأخ الضابط ده؟ 

- بعدين هقولك على كل حاجة.. المهم استعد عشان هو جاى 
ومعاه حالة جديدة.. ولازم نبص عليها سوا.. عشان جنب الجثة 


لقوا نفس الورقة اياها.. والمرة دى عايزاك تشوفها لايف.. وشهي 
لسه بنار الفرن.. والدح لسه طازة على ال.. 


- يا ساتر على تعبيراتك يا شيخة.. خلاص ما هى مفهومة.. 
مش لازم توضحي. 
ابتسمت ابتسامتها الطفولية العابثة. ثم نظرت الى شاشة 
المجهر من جديد وهي تتابع: 
- وبعدها.. هعزمك على كيلو كفتة وكيلو طرب كمان. 
وللمرة الأولى في تلك الليلة, رات تلك الابتسامة الواسعة 
المرحة على وجه مصطفى الحلواني. 
00 
المشهد الثاني 
نهار-داخلي 
مكتب وزير الداخلية -القاهرة الجديدة 
صباح السابع عشر من فبراير عام ألفين وثلائين 
دق محمد حارس الباب في هدوءء ثم أتبع دقته بنحنحة 
بسيطة, ثم فتح الباب مع آول حرف من كلمة «ادخل», وقبل 
أن يكتمل حرف اللاح على شفاه اللواء توفيق. كان قد دلف 
بقامته الطويلة وبشرته السمراء الى داخل المكتب. 
- صباح الخير يا معالي الوزير. 
- أهلة يا محمد باشا.. اتفضل ارتاح. 
ثم نظر له نظرة ذات معنىء فتنحنح حارس من جديد وهو 
ينظر عبر المتر الفاصل بينه وبين الضيف. 


عينان رماديتان باردتان نفاذتان, وشفتان حال لونهما من أثر 


التبغ والشرابء وقامة رفيعة تحمل على أطرافها العلوية كتفين 
عريضتين, ووجه غزته بعض التجاعيد حول العينين والشفتين 
المزمومتين دائماء يحمل فوقه شعرًا اشقر قصيزا فص على 
هيئة ضباط الجيش. 

- هو ده الخواجة؟ 

قالها حارس وهو يبتسم ابتسامة دبلوماسية مزيفة رسمها 
بإتقان على وجهه. إلا آن التعابير الباردة لوجه الضيف الأجنبي 
أخفت تلك الابتسامة بنفس السرعة التى ظهرت بها. 

- بيعرف عربي كويس يا محمد باشا. 

- والله.. جميل. 

ابتسم مايكل سميث في برودء ثم وضع ساقا نحيلة عصبية 
فوق أختهاء وضم كفيه المعقودتين إلى ركبته البارزة. 

- مش عربي بس يا مستر محمد.. أنا كمان بعرف عربي مصرى 
كويس.. وفرنساوى ويوناني. 

- يا ما شاء النه:. الحصيلة اللقوية مفتاؤة. 

ميز مايكل سميث النبرة الساخرة من بين كلمات حارسء. بينما 
تنحنح توفيق محاولا تبديد حساسية الموقف, وقال وهو 
يتشاغل ببعض الأوراق على مكتبه: 

- مستر مايكل سميث محقق في سكوتلاند يارد.. هو في 
الحقيقة كبير محققين في سكوتلاند يارد. 

نع :مأعع م105 آع1ز!0 يا معالي الوزير. 


- أيوة زى ما قال كده.. كبير محققين. 

هز حارس رآسه مرحبا في برودء فتابع توفيق من بين آسنانه 
- مستر مايكل سميث مكلف من قبل حكومة جلالة الملك عشان 
يشارك في التحقيقات. 

- تحقيقات ايه يا فنده؟ 

ابتسم سميث من جديد. ثم ازاح ساقه إلى جوار أختها 
واقترب بجذعه من حارس قائلا: 

- التحقيقات في قضية القاتل إياه يا مستر حارس. 

- عقيد.. العقيد محمد حارس رئيس مباحث ال 

- يا كان يا سيادة العقيد.. المهم إنى هنا عشان أشارك 
بفعالية.. 110 ماء41:قم لإاع0زةعم8 في التحقيقات.. بعد 
الاتفاق بين رئيس الوزراء المصرى وبين سير براين.. 

عربيته المصرية سليمة وحادة بشكل آثار اعجاب حارس 
- برغم مقته لكل ما هو إنجليزى- وعيناه الرماديتان الباردتان 
ذكرتا حارس بنظرات شخص عرفه يوما ما في وقت بعيد. 

- مش كده برضه يا معالي الوزير.. ولا آنا في حاجة في كلامي 
مش صحيحه ؟ 

- لا يا مستر سميث.. كلامك صح. 

قالها توفيق وهو يعتصر السيجارة بين فكيه وينظر لحارس 
نطرة فيما معناها «ليس الامر بيدى ولا بيدك» بينما قال سميث 


وهو ينهضص: 

- أعتقد كده إن التعارف تم.. فأنا هنتظر منك مكالمة يا مستر 

محمد.. قصدى يا عقيد محمد. وس مود يوسي فريق 

التحقيق ونبدا نتكلم في التفاصيل.. تشرفت يا معالي الوزير.. 
تشرفت يا معالي العقيد 

ثم ضم طرفي معطفه الأسود الصوفي الشبيه بمدفئة متحركة, 

وخطا خطوات طويلة ثابتة نحو البابء. واغلقه خلفه في هدوء. 


- يعني أيه الكلام ده يا توفيق باشا؟ 


- ولا كلمة.. انا مش ناقصك ولا ناقص حفلطتك دلوقتي.. أنت 
هتنفذ التعليمات زى ما آنا بقولها.. وبعدين نبقى نتكلم.. 

- بس يا فندم... 

- حارس! 

قالها في غضب مكتوم. قاطفا كل ما كان محمد حارس ينوى 
النطق به, ثم نهض من مكانه وهو يطفئ ما تبقى من سيجارته, 
ويلقي بواحدة جديدة بين شفتيه مشعلا إياهاء واقترب من 
حارس وهو ينظر في عينيه نظرة صارمة ودخان سيجارته يملأ 
الفراغ الضيق بينهما: 

- أنت هتنفذ التعليمات.. هتنفذها زى ما جت.. بس بطريقتنا.. 
طريقتنا احنا يا محمد باشا.. فاهم؟ 

ثم تحولت نظرته الصارمة إلى نظرة جذلة خبيثة ماكرة, 
فابتسم حارس وهو يرفع يده اليمنى إلى جبهته قائلا في هدوء: 


- تماح.. تمام يا معالى الوزير. 
بادله توفيق الابتسامة. ثم أشار له بطرف سيجارتهالمتدلية من 
فمه بطريقته الشهيرة. وقال فى هدوء: 
- انصراف يا سيادة العقيد.. انصراف. 
استدار حارس فى هدوء وهو يغلق سحاب سترته الجلدية 
ويهم بالانصراف. وبينما يفتح الباب. قال توفيق بنبرته الهادئة: 
- وما تنساش تكون فريق.. آصل العالم الخواجات دول بيحبوا 
الفرق جذا. 
- تمامًا معاليك. 
ثم انصرف العقيد محمد حارس غالقًا الباب خلفه., تاركا معالي 
الوزير ذا التاسعة والأربعين وهو ينفث الدخان كقاطرة بخارية 
قديمة,. ويقول من بين أسنانه القابضة على السيجارة: 
د 
المشهد الثالث 
نهار - خارجي 
في وقت ما في يوم ما.. 
في مكان ما.. 
أصوات العامة تتعالى في حماس هاتفة باسم سيدى ملك 
كيمت. 


جم 


اوزير.. أوزير.. اوزير. 
فيلوح لهم سيدى في بهاء. وهو يبتسم ابتسامته الوقورة تحت 
التاج الأبيض الناصع. وعيناه الواسعتان تجولان فى الجموع 
الصاخبة الهاتفة, كانها تبحث عن شيء ما. 

وفوق المنصة الرخامية البسيطة. وفى طرف خفى , يجلس 
تحوتي ممسكا بقلم مصنوع من البوص الحاد. يغمسه في تلك 
الخلطة التى صنعها بنفسه. ويسجل وقائع ذلك اليوم الخالد 
فوق اوراقه التى صنعها سيدى بيديه الطاهرتين من نبات النيل 
الطيع. 

بينما تهمس سيدتي في اذني بصوتها الشبيه بنسمات الربيع: 

- يبدو متالقًا اليوم في هيئته الفانية..في رأيي أن البشرة 
الخمرية تلائمه اكثر من بشرته الخضراء. 

- في رأيي أن الحقيقة هي أكثر الأشياء ملائمة. 

فتبتسم في حنان, ثم تميل على أذن شقيقتها نفت, وهي 
تهمس لها بشيء مما يهمس به النساء. فتضحك نفت ضحكتها 
الشبيهة بحفيف الحية. ثم تعودان للابتسام فى هدوء بتلك 
الابنتسامة الملكية. 

لا أدرى كيف عادتا إلى صفائهما المعتاد. فلو كنت في مكان 
است, لأطلقت تعاويدى وحولت نفت إلى حية. ثم اولحجت عصا 
الملك التى يقبض عليها سيدى في حلقهاء حتى تموت مختنقة. 
34 أفهم النساء, ولا أعرف كيف يفكرن, وآلا لكنت فهمت كيف 
سامحت است الطاهرة النقية في إغواء آختها الوحيدة لزوجها 


الملك, والتى كانت نتيجتها هي أنا. 

طفل منبوذ منفر الشكل. ملقى في وسط الصحراء بلا أب ولا 
أم. تتلقفه بنات أوى بالرعاية. حتى تعثر عليه است الحنون, 
فتتخذه ابنا وصديقا. 

بينما أمه الشمطاء ذات الضحكات الثعبانية, التى تتحول إلى 
حدأة في الأيام العاصفة, تجلس ملطخة بالأصباغ الملكية على 
بعد أمتار منه. وهى حتى لا تفكر آن تنظر له مبتسمة. 

لا انكر أنني في بعض الأحيان. قد ابدى احتراقا ما لتلك المراة 
القوية, لكن است بالنسبة لي هي المرأة. وهي الأم. وهي الأخت 
والصديقة والرفيقة. 

هي الملكة التي لم يتوجها أحد. لكنها توجت نفسها فوق عرش 
القلوب, القلوب التي تهتف لزوجها ومليكهاء سيد كيمت. وملك 
الأرضين والصحراءء والمتوج بامر الرب. 

بينما يجلس تحوتي منكبا على الأوراق. يرسم في مهارة وجه 
سيدى الوسيم الشامخ, وهو يخاطب شعبه المتحمس, ويعدهم 
لكن تحوتي لم يكن يرسم وجه سيدى بهيئته البشرية الفانية, 
وبشرته الخمرية. بل كان يرسمه بهيئته التي نراها خلف ابواب 
القصر. 

بل في الحقيقة, كان يرسمني أنا كذلك, بهيئتي التى يراها 
الجميع خلف ابواب القصر. 


أنا انبو. 


ربيب بئات آوى. 

كنت أطالع ما يفعله في افتتان, وهو يترنم بكلمات الرب التى 
علمها له رع المقدسء لكنّ شيئًا ما جعله يصمت. 

توقفت شفتاه البشريتان الرفيعتان عن الترنم. وتوقفت يده 
بقلمه الحاد. وشخص بصره في الفضاء خلف الجموع الهاتفة. 
- تحوتي.. ماذا دهاك يا أخي؟ 


- ها.. لا ادرى.. لكن شيئًا ما ليس على ما يرام. 

- هل هي الرؤى من جديد؟ 

- بل ما هو أكثر يا ابن عمي.. فالرؤى لا تتوقف.. لكن ما أشعر 
به الآن ليس رؤى.. يبدو ان هناك.. 

ثم صمت, وعقد حاحيه الكثين وعيناه الضيقتان تزدادان 
ضيقاء ثم ترك القلم بجوار صحيفة الورقء ونهض واقفاء وهو 
يرفع يديه الطويلتين إلى السماء, ثم جلس على ركبتيه وهو 
يغلق عينيه الضيقتين, واصابع كفيه السبابة والوسطى 
معقودتان. 

- إن تحوتي الآن يستبصرء فلتصمتوا قليلا. 

راحت شفتاه تهتزانء بينما أصابعه تلمعان بذلك الضوء 
الرمادى. كيف يكون الضوء رماديًاء لا أدرى, لكني لم أرَ هذا 
الضوء سوى حول اصابع تحوتيء أو في عينيى سيث. 

سيث, يا إلهى الرحيم, كيف نسيت! 


بينما تحوتي يهمس بصوته العميق: 


- إنه قادح.. من بين التلال.. يمشي الهوينى.. خطواته الواسعة 
تثير حولها العواصف.. وخطمه الطويل يخور بترانيم الشر 
والمرض.. وخلفه تدق طبول الحرب.. وعلى أثر خطواتة علامات 
الويل. 

ثم فتح عينيه. ونظر نحوى في هلع قائلا: 

- إنه قادح.. قادح.. قادم والدم يسيل من طرف عباءته 
السوداء. 

بينما الجماهير المنشغلة ببهاء سيدى تهتف بلا انقطاع: 


اوزير.. اوزير.. اوزير. 
علد علو عن 


المشهد الرايع 
ليل-داخلي 
مصلحة الطب الشرعي-القاهرة الجديدة 
مساء الثلاثين من يناير عام آلفين وثلاثين 
تنحنحت أيرين مرتين, وكانها مطربة تستعد لأداء وصلة 
غنائية كلاسيكية,. ثم أمسكت في يدها اليمنى بجهاز التسجيل 
الإلكتروني الصغير,. والموصول بتقنية البلوتوث بذلك الكمبيوتر 
المحمول الراقد فوق مكتبهاء. وضغطت الزر الأحمر الصغير فوق 
الشاشة السوداءع, وهي تقول فى هدوع رسمي بارد: 


- ثلاثيئ يناير الساعة حداشر واربعين دقيقة مساء.. وصول 
جثة السيد مهدى جابر عطالله إلى قاعة الفحص فى مصلحة 


الطب الشرعي الجنائي بالقاهرة الجديدة.. وبدأ الفحص في 
حضوري انا إيرين شكر الله عبد المسيح.. الطبيب الشرعي 
المكلف من قبل السيد إبراهيم أبو النور.. رئيس نيابة القاهرة 
الجديدة.. والسيد مصطفى عبد القادر الحلواني.. خبير الأدلة 
الجنائية.. وذلك لاستشارته في بعض الآثار المصاحبة لجنة 
المجني عليه. 

تم ضغطت الجهاز لتوقف التسجيلء مع ارتفاع صوت رشفة من 
الحلواني من كوب القهوة غالي الثمنء ثم مصمصته لشفتيه 
تلذذا: 

- اللاتيه ده حلو اوى يا كريم باشا. 


- أصل أنا بوصي عليه مخصوص.. وهم عارفيني ان زبون 
هز الحلواني راسه متصنفقا الاهتمام والاستحسان, ثم نظر إلى 
إيرين متابقا: 
- مش تقوليلي إن كريم باشا هو الضابط اللى أنتِ مغلسة عليه 
وعايزاه يتبع البر.. اسمه آيه؟ 

- البروتوكول المعتاد يا سيدى.. وكاني مثلا أجرب أو محمل 
بفيروسات بيولوجية خطيرة.. زى فيلم.. كان أسمه ايه يا 


حلواني؟ 
- لا عمرك ما تسألني أنا.. ده أنا فاكر اسمي بالعافية يا كريم 
باشا. 


غاضبة: ثم قالت: 

- قولى يا حضرة النقيب.. هم ما لقوش حاجة تاني مع الجثة 
غير الورقة دى؟ 

- للأسف لا.. الجئة ومعاها الورقة اللي عليها الكلام ده. 

- بس ده مش كلام.. آه هو كلام بس مش مفهوم.. 

قطم الحلواني آخر قطعة من البسكويت المالح, وقال بفم 


مليء بالبسكويت: 
- كنت مستنية ايه يعني.. دفتر حل الشفرة يبقى جنب الجثة 
مثلا! 


ابتسم كريم للفكرة. بينما قالت إيرين بصوت مستنكر: 

- ا كسب ما احنا شايفين سعادتك.. فالجرايم الأربعة مستخدمة 
المتو حش مع الجثة.. ونقس قصه الريشة والقلب المنزوع 
والكلام اللي مكتوب على ورقة جنب الجتة وكانه عايز يوصل 
رسالة. 

- ايوة آنا فاهم انتٍ عايزة توصلي لايه.. عايزة تقولي إنه قاتل 
أشار كريم بيده للحلواني, وكانه يطلب الإذن بالكلاه. ثم قال: 


- دكتورة إيرين معاها حق يا حلواني.. لو هو عايز يسيب 
رسايل يلعب بيها معانا أو بالأصح يلاعبنا بيها.. يبقى المفروض 
الزضايل دى يا تكون واضحة ذا كون ليها مقتاح لحل الشفرة 
بتاعتها.. وزى الأفلام الأمريكاني كده.. المفتاح ده لازم يكون 


موجود في حاجة قريبة من الجثة أو في محيط الجثة. 

- آو في الجرايم الثلاثة اللي قبلها.. مش أنت لوحدك اللى 
غاوى أفلام يا كريم. 
خلعت إيرين عويناتهاء ثم اقتربت من الورقة الموضوعة على 
طاولة صغفيرة بحوار الحثة العحوز منكوشة الشعر, كثيفة 
الحاحبين. 

- (ار اين.. انتى اونين).. ايه الكلام ده.. لغة أيه دى؟ 

- دى مش فرنساوى ومش إيطالي ومش روسي. 

نظر الحلواني إلى كريم مندهشاء والقى بملاحظته التي لا نفع 
منها عن انبهاره بمعرفة ضابط شرطة صغير بئلات لغات: 

- هايل.. واكيد طبعًا تعرف إنجليزى كمان.. لا برافو يا كريم 
باشا. 0-١-1‏ اط .مط 12 

- لا الحقيقة أنا ما اعرفش ولا لغة منهم.. أنا بس بحفظ إيقاع 
اللغة ومخارج الألفاظ بتاعتها من الأفلامه والمسلسلات.. عشان 
كده بعرف أميزهم يعني. 

للمرة الأولى منذ أن دخلت الجثة الى قاعة الفحص, ابتسمت 
إيرين وهي مولية ظهرها لهماء وتخيلت الحلواني وهو يحاول 
الهروب من الموقف, لكنها قالت في هدوع : 

- وبعدين ليه كتب الكلام ده بالعربي.. ليه ماكتبوش بلفة تانية؟ 
وكانما القت للحلواني بطوق يسحبه من بحار الإحراجء فقال 
صاخبا كعادته: 


- يبقى هو ده مفتاح الشفرة.. لو عرفنا معنى الجملة دى 
هنعرف هو عايز ايه. 

- وهنعرفها ازايى يا مصطفى.. هننشر إعلان في المواقع نقول 
يا جماعة حد عارف الكلاح ده بانهي لغة؟ 

ثم التفتت إليهما وهي تضع عويناتها من جديد فوق أنفها 
الكبير. لتجد بريقا في عيني كريم الشاردتين في نقطة ما في 
حائط الغرفة: بينما الحلواني يحاول إيجاد اى شيء يؤكل في 
حقيبته ؟ 

- كريم باشا.. يا حضرة التنقيب. 

- إعلان.. ايوة صحيح.. بوست صغير عالفيسبوك.. حاجة 
تجذب انتباه الناس وتخليهم يدوروا ويبحتوا ويعملوا شير 
كتير.. ايه رايك يا حلواني؟ 

- أنا متأكد إن كان فى واحدة كيت كات كنت شاريها من 
أسبوعين وما كلتهاش. 

ثم قلب كل محتويات الحقيبة فوق المكتب. فصاحت ايرين 
غاضبة: 

- يا حلواني.. حاسب يا بنى آدم انت. 

- آيوة.. لقيتها اهيه.. والحمد لله تاريخ الصلاحية لسه بعد 
شهر.. ها كنا بنقول أيه.. اه البوست بتاع الفيسبوك.. جميل. 
نظر كريم مندهشًا نحوه, بينما ضحكت ايرين ضحكة مكتومة 
ارتفع صوتها بضع ديسيبلات عن حدة صوتها العادية, فالتفت 
كريم نحوها مبتسقاء فيتصاعد الدم محتسّذا في وجنتيها للمرة 


الأولى منذ آربعة آعوام تقريتا. 
- آنت ازاى بتعرف تركز في الحاجات دى كلها مع بعض؟ 


- أنا كده.. خلقتي كده.. خلينا فى المهم يا كريم باشا.. مين بقى 
اللى هيكتب الكلام ده في البوست بتاع الفيسبوك.. إيرين ما 


- عشان معنديش فيسبوك أساسا. 
نظر لها الحلواني مستنكرًا وتابع: 
- معندكيش فيسبوك.. ليه عايشة في عصر النهضة ؟ 


- هتقعد تتريق هطلعك برة.. وبعدين ما تنشره انت طالما انت 
عايش في العصر الحديث جدا جدا. 


هز الحلواني رآاسه رافضًا وهو يقضم من لوح الشيكولاتة ذى 
الغلاف الأحمر وتابع: 


- آنا برضه ما انفعش.. آنا الاكونت بتاعي متراقب عشان 
حساسية شغلىي.. خصوضا الجزء اللى مع رئاسة الجمهورية.. 


ضحك كريم بصوت مكتوم وهو ينقر باصابعه فوق شاشة 
هاتفه المحمول ذات السبع بوصات,ء ثم رفع عينيه عن الشاشة 
وقال في بساطة : 


- خلاص تمام كده.. البوست اتنشر خلاص. 
- هو مش أنت برضه ضابط شرطة.. ده ممكن يسببلك قل. 


كريم لبيب. 


اوما الحلواني براسه ثم آشار بطرف المتبقي من لوح 
الشيكولاتة الى مرطبان كبير. حفظت داخله ريشة شيرة الحجم 
- الريشة دى اللي جت مع الأريع جنث صح؟ 
- أيوة.. ولغاية دلوقتيى محدش عارف يحدد الطائر ده ايه. 
- هتلاقيها وزة ولا بطة.. ولا بجعة. 
طقطقت إيرين بشفتيها وهي تهز راسها رافضة: 
- اكبر من ريشة الوزة والبطة.. وناعمة وطويلة مش خشنة زى 
ريشة البجعة.. هى حاجة كده مش تبع الطيور الطبيعية دى. 
- نعامة. 
قالها كريم مقاطغا حوارهما وهو يرفع شاشة الهاتف في وجه 
إيرينء لترى عليها صورة لنعامة تركض في سرور., بينما بجوارها 
صورة لريشة نعامة طويلة. 
- التكنولوجيا حلوة برضه. 
غمغم بها الحلواني وهو ينظر إلى وجه ايرينء وعينيها 
الواسعتين المتسعتين من خلف المنظار الطبي العريضء ومع 
طول لحظات صمتهاء وانعكاس صورة الريشة فوق عدسات 
عويناتهاء نهض الحلواني من فوق الكرسي المقابل للمكتب. 
- إيرين.. إيرين.. أنتِ مبحلقة في الريشة كده ليه؟ 


- ها.. لا مش مبحلقة.. بس بفكر. 


- كده بتفكرى.. وبتفكرى في أايه؟ 

رفعت إيرين عينيها من فوق الشاشة, وتبادلت النظر إلى كريم 
والحلواني, ثم قالت وهي تقترب من الجثة, وتلقي نظرة مطولة 
على صدر الرجل الذى انتزع قلبه. 

قلب منتزع بتلك الطريقة, بلا مشرط طبي ولا سيف ولا 
سكينء بل كأن القاتل اخترق صدر الضحية بآلة ثاقبة في حجم 
القلب, ومد يده وانتزع القلب بقوة وعنف, ثم وضع فوقه ريشة 
نعامة. 

- بترمز لايه ريشة النعامة يا إيرين؟ 

صوت علام الوقور يدوى في جنبات عقلها المزدحم كحافلة 
قاهرية. فيدوى صوتها الخافت: 

- آنت عارف وأنا عارفة هي بترمز لايه.. زى ما احنا عارفين 
القلب المنتزع ده بيرمز لايه.. بس لا أنا ولا أنت هنقول حاجة 
من دى.. أحنا علماء وعاقلين.. مش.... 

- مش ايه يا بنت.. هو من امتى كان العلم بيعادى الحقيقة؟ 

- حقيقة أيه يا دكتور علام.. ما آنا وانت عارفين إن الحاجات 
دى عمرها ما توحدت.. دى أساطير وحكاوى.. نتسلى بيها في 
مقالة ولا خبر في موقع وبعدين نخش ننام. 

كف ممتائة واثقة ربتت على كتفها. قاطعة تسلسل خيالاتها, 
فالتفتت لتجد الحلواني ينظر لها في حنان ممزوج بشفقة 
صديقء وهو يقول هامشا: 

- اللي أنا اشوفه ما ينفعش غيرى يشوفه.. وآنتٍ ما بتحسيش 


بنفسك وأنتٍ بتكلميه. 
- آنا اسفة.. بس أنا بجد محتاجة أتكلم معاه أوى. 


ربت الحلواني على كتفها من جديد ثم قال رافغا صوته: 


- بتفكرى في أيه بقى؟ 
فتحت فمها لتتكلم, لكن صوت كريم المنكفئ على شاشة هاتفه 
قطع كلامهما قائلا: 


- ريشة النعامة فوق راس ماعت.. محطوطة على كفة ميزان.. 
والقلب المنزوع من مكانه.. عشان يتحط فوق كفة الميزان 
التانية.. والوزن هيحدد البني ادم رايح فين. 

ثم رفع عينيه ناظرًا في عيني إيرين, والبريق يكاد يضيءع 
غرفة الفحص نصف المظلمة: 

- مش كده يا دكتورة.. مش هو ده اللي أنتِ بتفكرى فيه؟ 

- كده.. مش هنكر.. بس الكلام ده خيالات.. أساطير.. يعني 
مفيش حاجة أسمها ماعت ولا ريشه ماعت ولا ميزان القلب.. 
كل دى أساطير.. حاجات ابتكرها قدماء المصريين عشان حبهم 
للبعث والحساب والحياة الأخرى.. لكن مفيش. 


لذ لا النا كنا ها 


رفع كريم كف يده وهو يصدر ذلك الصوت المهين. فشعرت 
إيرين وكانما ضرب وجهها بمقدمة سيارة هامر موديل ,6١‏ بينما 
نظر الحلواني من فوق كتف كريم نحو شاشة الهاتفء وقال 
متسا ثلا: 


- واضح أن في رد.. صح؟ 

- فى ود.. بس أفضل إن الدكتورة تقراه بنفسها.. آصل اللى 
كاتب التعليق ميرى بنت خالتها. 
عقدت إيرين حاجبيها وهي تضيق عينيها الواسعتين, مركزة 
طلقات عينيها على وجه كريم., الذى لاحظ الصمت المخيم, 
فرفع عينيه محرجًا من فوق شاشة الهاتف: 

- أصل انا يعنى كنت أعرف ميرى من ... 

- بعدين يا كريم باشا.. بعدين هتبقى تشرح موقفك لإيرين ولي 
ولبابا وماما وكلنا.. المهم دلوقتي.. الكومنت بيقول أيه؟ 

نظر كريم من جديد محرجا إلى وجه إيرين الغاضبء ثم رفع 
شاشة الهاتف أمام عينيهاء فخلعت عويناتها وتناولت الهاتف 
وهي تقرأ التعليق, التعليق الذى فك شيفرة كل شيء. 

«ما قد كان كان.. وما يجب أن يكون.. سيكون».. مقطع من 


كتاب الموتى. 
ثم رفعت عينيها نحو كريم: الذى ابتسم ابتسامة منتصرة 
وقال: 


- واضح يا دكتورة إن في حد مختلف معاك في الرأى.. 
وبيحاول يحيي طقوس قديمة هو شايف إنها مش مجرد 


- بمعنى؟ 
وضع كريم الهاتف المحمول فى جيبه,. ثم نصب قامته وقال: 


+االقلي الى ويدور عه الريقة.. برسدافه الوريع.. الومس يا 
دكتورة. 

تذكر انك حملت روايهة حارس سيكون هناك دم حصريا ومجانا 
من على موقع مكتبة بيت الحصريات أكبر مكتبة للكتب 
والروايات الحصريه والمميزة والنادرة والجديدة ولتحميل 
المزيد أدكل على جوجل واكتب فى خانة البحث مكتبة بيت 

جامعة القاهرة الجديدة - كلية الآثار وعلوم المصريات 
العاصمة الادارية الجديدة 
مساء الثاني من فبراير عام ألفين و ثلاثين 
جلست سمر على مقعد المكتبة الجلدىء غير المريح, الذى 
يصطف مثل غيره حول طاولات القراءة ذات المصابيح البيضاء 
المريحة, وبجوارها كوب حرارى, امتلأ بجرعة كبيرة من القهوة 
الممزوجة بالشيكولاتة الساخنة, وامامها هاتفها المحمول الذى 
- وبعدين معاك يا ماهر بيه.. هو انا ما أعرفش أركز شوية؟ 
قالتها من بين اسنانها في ضيقء ثم تجاهلت الهاتف وهي 
تطالع صفحات الكتاب الثقيل السميك الراقد امامها فوق 


الطاولة الباردة ذات الأرجل المعدنية. 
قادر يستوعب حاجة.. الله يرحم ايامك يا اكرم.. اهو على الأقل 
كنت أنت اللي بتفهم في الحاجات دى. 

ثم ابنتسمت في حنين جارفء وصور عديدة تمر أمام عينيها . 
العسليتين الواسعتينء. فوق صفحتي الكتاب المفتوحتين منذ ان 
جلست في مكتبة الجامعة الجديدة. المنتصبة فى شموخ وسط 
الصحارى المحيطة بالعاصمة الجديدة. 

الهاتف المحمول يعوى من جديد.ء واسم ماهر يتقافز فوق 
الشاشة. 

- يووه.. لا أنا كده مش هخلص. 

ضغطت جانب سماعه الأذن اللاسلكية وقالت وهى تهمس في 
تذمر: 

- لما نشوف آخرتها. 

ليأتيها صوت ماهر الرفاعي الرنان المميز: 

- جرى ايه يا سمر.. أنتِ ما بترديش علي ليه يا أستاذة؟ 

ماهر الرفاعي, رئيس تحرير ذلك الموقع الذى تعمل لحسابه., 
واحد اعمدة الصحافة المصرية في الثلاثين عامًا الأخيرة, 
ورئيس تحرير سابق لدستة من الصحف والمواقع الإخبارية. 

- يا ماهر بيه.. يا ماهر بيه لازم تسيبني أشوف شعلى 
بطريقتي.. احنا اتفقنا على كده. 


- لا يا سمر.. اصحي يا ماما.. ده آنا ماهر الرفاعي.. يعني 
إنك لازم تخلينى دايقا على اطلاع على كل التطورات. 

ابنتسمت في جذل وهي تلقي بالكلمات كانها تلقي بحزمة خس 
ذابلة فى وجهه: 
- اطلاع على كافة التطورات.. ايه الكلام القديم ده يا ريس؟ 
زمجر ماهر بصوته الذى يليق برجل في اواخر ثلاثيناته, ولا 
يشي أبذَا أن صاحبه عجوز على مشارف السبعين: 
- بنت.. قولتلك قبل كده.. مش معنى إنك بنت أختي إنك 
لايه ؟ 

- ولا حاجة. 

- ولا حاجة ازاى.. اومال بقالك شهر مختفية بتعملى ايه؟ 
صوت مكتوم منخفض صدر من أحد امناء المكتبة. محذرًا إياها 
من رفع صوتها في قدس المكتبة الصامت. 

- طب بص يا خالو.. قصدي يا ماهر بيه.. آنا في المكتبة بس 
ببص على حاجة.. ولو فضلت اتكلم هيرموني برة ويحرموني 
من دخولها.. فارجوك مسلا بس ساعة وانا هكلمك. 

صمت ماهر. صمت لأنه يريد آن يجمع إهاناته كلها في جمل 
قصيرة سريعة كعادته. أو ليسمعها الكلمات المعتادة عن.. 

- سمر.. خلى بالك.. احنا بقالنا شهر في الموال ده.. وأنا فوت 
أربع أعداد إلكترونية أسبوعية.. وبرضه معناش قصة ولا أى 


تفاصيل حصرية أو انفرادات مدوية.. وانا مش هعملك شغلك يا 
سمر.. فشدى حيلك كده.. بدل ما والله.. هرجعك على البيت 
تاني تقشرى بصل وتفصصي توم.. مفهوم يا ... 

أنهت المكالمة قبل أن ينطق باسمهاء ورفعت يدها معتذرة لتلك 
السيدة الأنيقة, التى تقف في وسط المكتبة كجنرال حربي, 
وهى تراقب الحركة في ذلك القطاع من المكتبة الأشهر في 
مصر في آخر خمس سنوات. 

مكتبة كلية الآثار وعلوم المصريات. 


هزت رآسها وكانما تحاول إعادة تشغيل مخها المجهد, من أثر 
شرب القهوة والسهر بلا نوم كاف منذ أسبوع كامل. 

منذ أن بدآت سلسلة الجرائم العنيفة, التي راح ضحيتها أربعة 
من كبار أطباء مصرء تطفو على السطح., حتى الجريمة الأخيرة 
التى راح ضحيتها واحد من كبار أطباء أمراض الدم. وواحد من 
كبار الباحثين الهواة في سلالات المصريين القدماء. 
الرجل الذى سخر أبحاثه في أمراض الدم في محاولة اكتشاف 
العديد من الحقائق التاريخية المتعلقة بقدماء المصريينء والذى 
أصدر ما يزيد عن عشرين بحثا في هذا المجال, تمتلئ بهم آرفف 
مكتبات وقاعدة بيانات أكثر من مائتي مكتبة إلكترونية. 
قطع شرودها فوق صفحات الكتاب صوت كعب حذاء نسائي 
مكتوب يضرب الأرضية العازلة للصوت, فرفعت عينيها نحو 
الفتاة الرشيقة التى تتقدم نحوهاء والتي سحبت مقعذا مقابلا 
لسمر وجلست أمامها وهي تبتسم في خجلء, ثم قالت في خفوت 
بصوتها المبحوح الشبيه بحك ورق الصنفرة فوق لوح خشبي. 


- سمر.. مش كده؟ 

ابتسمت ابتسامة عملية مما كان يسميها صديق قديم لها 
«الائتسامة الفلاشية» وقالت: 

- ميرى.. مش كده؟ 

أصدرت ميرى ضحكة مكتومة, ثم مدت يدها الرقيقة لتسلم 
على سمرء التى بادلتها السلام في عجل بيد مفتوحة. ثم قالت 
- طبغا انتٍ عارفة انا جاية أقابلك ليه. 

فهزت ميرى رأسها لتهتز خصلة شعرها المعقودة خلف رآسها 
وقالت: 

3 أكيد طبعا.. ما أنتِ مش أول ولا آخر واحدة تيجي تقابلني.. 
من يوح الكومنت المشئوم ده.. أنتِ عارفة إنى مسحته.. وقفلت 
اكونت الفيس القديم وغيرته.. وبرضه مفيش فايدة. 

كررت ابتسامتها وهي تقول بصوت مكتوم ساخر: 

- ما هي أصل ضريبة الشهرة كده يا ميرى. 

ثم تبعت جملتها بابتسامة عصبية سخيفة, حاولت بها أن 
تدارى نبرة السخرية, وعلى الندم الذى ملأ صدرها من جملة 
كهذه, ومن عواقبها المحتملة. 

لكن عقلها كان يعمل بمفرده, بلا أوامر منهاء كاي عقل لم ير 
طعم النوح منذ اسبوع كامل. 

- المهم.. أقدر أساعدك بايه؟ 


نظرت سمر حولها يمنة ويسرة كأنها تبحث عن شيء., ثم مدت 
يدها إلى حقيبتها وهي تقول: 

- هو أنا ينفع أدخن هنا؟ 

- نعم! 

آجابتها ميرى, ثم نظرت لها في استنكار. وهي تشيربيديها إلى 
المكان الذى يجلسان فيه: فاومات سمر براسها فى تفهم,: وقالت 
متابعة: 
/ مفهوم مفهوم.. طب ممكن نطلع برة شوية عشان أنا عايزة 
أدخن.. وآهو بالمرة نشم شوية هوا ونعرف نتكلم براحتنا بدل 
المدام اللى بتنقرنا بعينيها دى. 
نظرت ميرى إلى مشرفة المكتبة, وحيتها بهزة من رأسها, ثم 
اشارت بطرف خفي إلى سمر كي تتبعها إلى الباب الخلفي 
للمكتبة. ومنه إلى ساحة خلفية بسيطة تزدان سبعض الأشجار 
والورد الذابل. 0100-0 
ضمت سمر ياقة معطفها الجلدى على رقبتهاء ثم أخرجت علبة 
سجائر صغيرة واشارت لميرى التي رفضت مستنكرة. 

- كويس والله إن لسه في حد في الزمن ده ما بيدخنش. 
اطلقت ميرى ضحكة ساخرة لا تتناسب كثيزا مع مظهرها الهادئ 
الرقيق وقالت: 

- والله المفروض نقول العكس.. انا مستغربة إن بعداللى 
عرفناه عن بلاوى التدخين.. لسه في حد بيدخن. 

نفئت سمر دخان سيجارتها فى الهواء فوق راسها بعنف لا 


يتحمله الأمر كثيزاء ثم قالت بصوت ملىء ببقايا الدخان: 


- تقدرى تقولي إنه سباق مع الموت.. بشوف مين فينا هيسبق 
التانى. 


بدا عدم الاقتناع والشعور بسخافة الكلام يطفحان من تعابير 
وجه ميرى كبالوعة أمطار مسدودة.ء بينما قالت سمر فى عملية 
وهي تنفث دخان سيجارتها: 


- بصي يا ستي.. أنا مش جاية أسألك عن الكومنت.. أنا جاية 
أسالك عن مهدى عطالله. 
- الله يرحمه ويقدس روحه.. ماله؟ 


أخرجت سمر جهاز تسجيل إلكتروني صغير. وآشارت إليه وعلى 
وجهها تعابير الاستفهام, فابتسمت ميرى ابتسامة غامضة وهيى 
تن 

- حركة شيك يا سمر.. كان ممكن تسجلي من غير ما تقوليلي. 
ارتسم تعبير ساخر على وجه سمر,. ثم قربت وجهها من وجه 
ميرى وهي تقول بلهجة حاولت ان تغلفها بغلافها الساخر 
المعتاد: 

- وشرف المهنة يا ميرى.. انا يستحيل اعمل كده. 

ابتسمت ميرى في سخرية وآشارت بطرف إصبعها للجهاز: 

- ده على أساس أن الخمس دقائق اللي فاتوا والجهاز كان . 
بيسجل كانوا على سبيل التجربة مثلا.. قال شرف المهنة.. وانا 
اللي قولت دى ذكية وبتلقط الدعابة. 


عقلها يواصل خيانتهاء حتى أنه لم يعد يصدر الأوامر الصحيحة 
إلى يديهاء كي تدير شاشة الجهاز بعيدَا عن اعين ميرى 

- طب ممكن أكمل تسجيل ولا هيضايقك؟ 

- معنديش حاجة اخبيها.. وطالما ده تسجيل عشان التفريغ 
بس.. ومش هيتذاع لا في بودكاست ولا موقع.. يبقى مفيش 
مانع. 

ونفثئت دخان سيجارتها من جديد قائلة: 

- آقسملك بشرف المهنة ... 

- لا ما تقسميش.. ما هو أنت لو ذعتيه من غير موافقة كتابية 
منى هتخشي السجن تاني يوم.. فمش محتاجة قسم. 

هزت سمر رآسها من جديد. ثم نففت دخان سيجارتها من جديد 
متابعة: 

- آنا قريت ملخصات لحوالى ست أبحاث من أبحاث الدكتور 
مهدى عن أمراض الدم المتوارثة في اجيال الفراعنة و.... 

- اسمهم قدماء المصريين.. الفراعنة دى جمع فرعون.. وفرعون 
ده كان شخص مش لقب. 

- لا فى مجال تاني هنناقش المعضلة دى.. لكن دلوقتي خلينا 
في موضوعنا. 

مطت ميرى شفتيها في امتعاضء وآشارت باصبعها لسمر كي 


اس 
ينا 


لستمر: 

- الحقيقة إنىي بعد ما قريت الست ملخصات دول.. وآخرهم 
اللي آنا كنت غرقانة فيه ومش فاهمة حاجة قبل ما تشرفيني.. 
والحقيقة إنى مش فاهمة ايه آهمية الأبحاث دى وايه تآثيرها 
على علوم المصريات يعني... 


هزت ميري رأسها يمنة ويسرة وهي تضم شفتيها علامة على 
امتعاضها من ذلك السؤال اللى يحاول اختصار سنوات من 
البحث والتجريب والنظريات التي استهلكت صاحيها حتى 
قتلته. ثم أشاحت بوجهها بعيدا عن مرمى خيط الدخان 
المتصاعد من طرف السيجارة وهى تجيب في هدوء: 

- ده موضوع يطول شرحه.. بس الدكتور مهدى كان عنده 
نظرية معينة.. مشهورة اوى عندنا هنا في الكلية.. وبقت 
مشهورة جذا في السوشيال ميديا مؤخرا.. لدرجة إن دكتور 
مشهور عندنا هنا في الكلية قعد يرد عليها ويناقشها في ست 


ألقت سمر السيجارة ودهستها بحذائها وسط نظرات ميرى 
| لمستنكرة, كم تابعت: 


- انتِ تقصدى نظرية المتحولين الثلاثين.. بتاعة المتحولين 
وشغل الكو ميكس دد؟ 

- كوميكس.. واضح إنك بتقرى بوستات الميمز كتير وعمرك ما 
قريتٍ ملخص النظرية دى. 

ابتسمت سمر في إنهاك, إلا أن ابتسامتها حملت لمحة ساخرة, 


وهي تتذكر منذ عام عندما قرآت ملخص تلك النظرية الغريبة. 
نظرية المتحولين الثلاتين.. 


ملخص النظرية بشكل مبسط مخل -كعادة كل ما ينشر على 

وسائل التواصل- أن الفحوص والأبحاث المتكررة التى أجراها 
الدكتور مهدى على عينات من دماء المصريين على مدار ثلاثين 
عامًاء تم فحصه لبعض العينات من مومياوات مصرية,. أظهرت 
له وجود عناصر تحورات جينية في عروق المصريينء وان 
الجين إكس الشهير الذى صنعت منه مارفل سلسلة من القصص 
المصورة الخيالية لرجال سمتهم الرجال إكس, هو حقيقة علمية 
كانت موجودة على مدى تاريخ مصر.ء وأنه في زمن قديم, عاش 
تلاثون كيان متحول في مصر القديمة, قدسهم الناس ورفعوهم 
إلى منزلة الالهة, بل وتزاوجوا معهم. فانتشرت هذه الجينات 
في دماء المصريين, ورقدت خاملة تنتظر من يوقظها. 


وعندما خرجت هذه النظرية من الغرف الهامسة, والنقاشات 
العلمية إلى أوساط العامة ووسائل التواصلء انقلبت الدنيا رأشًا 
على عقب, وتحول الموضوع إلى حديث الساعة لفترة لا باس 
بهاء وانتهى الجدال إلى ركوب الدكتور مهدى لطائرة الخطوط 
الجوية البريطانية, واستقراره في بريطانيا التي يحمل 
جنسيتهاء ومنحه لقب سير عن مجمل ابحاثه في علاج 
سرطانات الدم من ملك بريطانيا الشاب. 

الى أن ساقه القدر إلى مصر منذ شهر, كي يقضي نحبه فيها, 
مشنوقًا بحبل سميك من النايلون, منتهك الجثة, ومنتزع القلب. 


تلك المعلومات التى تعرفها سمر عن الجثة, ولا تعرفها ميرى 
ولا أغلب الناس. بسبب حظر النشرء الحظر الذى ينوى ماهر 


الرفاعي الالتفاف حوله -كعادته- ونشر كل شيع يخص الضحايا 
الأربعة, وأهمهم السير مهدى عطالله, دون الإشارة الى جرائم 
القتل. 

- حاحة تانية يا سمر؟ 

قطعت ميرى شرود سمر الطويل, فابتسمت ابتسامة عصية 
مرهقة, وقالت: 

- وتفتكرى ممكن يكون للنطريه دى علاقه بحريمة قتله؟ 
هزت ميرى رأسها بهدوء نافية -أو كما تحب أن تعتقد أن النفي 
هو الإجاية- وتايعت: 

- ما يتهياليش.. أصل الحاجات دى ممكن يبقى آخرها خلاف.. 
تراشق بالألفاظ والاتهامات.. مقاطعه وهجوم في الحرايد.. 
آخرها اتهام بالخرف.. لكن قتل.. وقتل طقسي كمان فيه كلمات 
من كتاب الموتى.. لا مش للدرجة دى.. إلا إذا ... 

نظرت لها سمر والتساؤل يقفز من مقلة عينيها العسليتين 
الواسعتين, وقالت وهي تشعل سيجارة جديدة: 

- الا إذا ايه؟ 

- الا اذا كان القاتل نفسه.. واحد من المتحولين الثلائين. 

وهنا سقطت السيجارة من فم سمرء وراحت تسعل فى عنف 
من فرط الدخان المحتبس في فمها. 

أو من فرط الضحك.. 


لا فرق.. 


المشهد السادس 


ليل-داخلي 
مكتب رئيس مباحث القاهرة الجديدة-القاهرة الجديدة 
مساء العشرين من فبراير عام ألفين و ثلاثين 

رشف العقيد محمد حارس رشفه دات صوت مرتقع من كوب 
قهوة مركز, يرقد فوق مكتبه حتى برد منذ خمس ساعات, ثم 
سعل سعلتين على سبيل الملل. ورفع راسه ناحية الصورة 
المعلقة بجوار باب المكتب. 

في الصورةء رأى وجها كان سابقًا له. عينان لامعتان تشعان 
ذكاء وحيوية. ووجه مليح حليق الذقنء وابتسامة واسعة: 
وبجواره يقف رجل وقور هادئ القسمات, عيناه تعلبيتان 
ماكرتان برغم الابتسامة الهادئة. 

الله يرحمك يا بابا إبرهيم. 

ثم رشف رشفة أخرىء وكانه يتذكر القهوة المرة التي شربها 
يوم عزاء اللواء إبراهيم عبد الفتاحء الرجل الذي كان له أبَا بدل 
أبيه الذى لم يره ولا يذكره. 

- أومال بابا راح فين يا أونكل إبراهيم؟ 

- بابا عند ربنا يا حبيبي.. عند الرحمن الرحيم.. ومسيرنا كلنا 
هنروحله.. وبعدين ايه اونكل دى.. احنا قولنا آنا مين؟ 


فيهز الطفل ذو السبع سنوات رأسه ويحك جانبه ثم تلتمع 
عيناه ويقول في مرح: 


- بابا إبراهيم. 

- أيوة يا حبيبي.. انا بابا أبراهيم.. وأنت معزتك عندى من 
معزة سيف ابنى.. 

ابتسم فى حنين, وهربت دمعة ساخنة من طرف عينه اليمنى, 
فمسحها مسرتاء وما ان رفع يده من على وجهه غير الحليق, 
حتى دقت يد ميرية الباب بدوى مكتوم. فرفع عقيرته الخشنة: 
- أدخل يا عبد العاطي. 
فدلف الأمين الضخم الشبيه بباب زويلة من الباب. وأدى تحية 
متعحجلة قائلا: 

- الخواجة سقببيت يا فندخ. 
شوية بقى.. ما بتشوفش مساسلات على نتفليكس ؟ 

ِِ استغفر الله العظيم. 

ابتسم حارس ساخراء ثم أشار له بيده إشارة فهمها الباب 
المتحرك,. وبعد نصف دقيقة كان مايكل سميث يخطو نحو 
المكتب الخشبي القديم. 

- مساء الخير يا عقيد محمد. 

- مساء الخير يا مستر سميث.. معلش اعذر عبد العاطي.. أصل 
تعليمه على قده. 

هز سميثت وأسه وابتسم ابتسامة هادئة سرعان ما اختفت من 
على زاوية فمه: 


- قصدك عشان كلمة خواجة.. لا آنا ما زعلتش منه.. طبيعي 
إنه يقول عنى خواجة. 51005001.60117. 012113621 
هز حارس رأسه وهو يلوى شفتيه. ثم أشعل سيجارة نفث 
دخانها في سماء الغرفة. وهو يراقب الدخان متصاعذا نحو 
كشاف الدخان المعطل مسبقًا بفعل فاعل. 

- آنا كنت محتاج شوية معلومات.. ومحتاج أقابل الضابط 
اللي كان بيحقق في القضية.. وكمان الفورنسيك اللي... 

- الايه؟ الفور.. اه قصدك الطبيب الشرعي. 

أشار سميث بيده ببساطة وقال: 


- مش بس الدكتور يا عقيد محمد.. كمان الخبير اللى رفع 
بصمات وأدلة.. وأى حد اشتغل على الأربع قضايا. 


نفض حارس التبغ على المنفضة بطرف سيجارته, ثم سحب 
نفشا عميقاء وراح يسرح بعينه فى سماء الغرفة خلف الدخان, 
وكانه فكهاني محترف يزن الطلب. طلب الخواجة سميث. 

- بص يا مستر سميث.. أنا عندى تعليمات إني اتعاون معاك 


بشكل كامل.. بس في قضية واحدة من الأربعة.. قضية السير 
مهدى عطالله.. وده عشان المرحوم من رعايا جلاله الملك 
بتاعكم.. لكن القضايا الثلاثة التانيين.. آسف.. لا. 
رفع سميث سبابتيه اليمنى واليسرى وعقدها أمام وجه حارس 
وهو يقول في هدوء: 

لعأع6 5ه 5 وواط بأوعلاع يا سيادة العقيد. 

- بغض النظريا مستر سميث.. بس ملفات القضايا الثلاثة 


التانيين لا. 

أابتسم سميث في هدوء. ثم مد يده فى جيب معطفه الأسود 
السميك, وأخرج ورقة مطوية وضعها بيده فوق المكتب خلف 
اللوحة الخشبية الصغيرة. فقال حارس مستفسرا: 

- ايه ده بقى إن شاء الله؟ 

- آنا كنت متوقع ردك عليا ده.. عشان كده قبل ما أجي عندك 
المكتب.. عديت على مكتب معالي الوزير.. وخدت منه ال 
0 دن. 

أطفا حارس سيجارته فى منتصفهاء ثم تناول الورقة المطوية 
وفضهاء ليميز توقيع اللواء توفيق إسماعيل وزير الداخلية. 

- تصريح ايه دد؟ 

رفع سميث عينيه الباردتين مصوبا إياهما إلى عينيى حارس, 
لتسرى في جسده قشعريرة باردة لا يعرف سرهاء بينما قال 
سميث ببرود ينافس برود عينيه: 

- لو حضرتك لسه ما قريتش الكلام.. فكملخص سريع.. ده 


تصريح من مستر إسماعيل إن لي 21160أادن عأعام ترم 
25 على كل ملفات وسجلات القضايا الأربعة.. وكمان لي 


حق استجوب أي حد واقابل أى حد متعلق بالجريمة و... 

- و ليك الحق تزور اى مسرح جريمة وتعاينه بنفسك.. مفهوم 
مفهوخ. 

ثم ضرب حارس بكف يده فوق جهاز صغير على طرف مكتبه, 
فدلف عبد العاطي إلى الغرفة وهو يصدر تحية عسكرية صارمة, 


حتى أن حارس كاد يساله عن سر هذا الالتزام العسكرى 
المفاجئ أمام الخواجة. 

لخد الخت.. المستر سميث لمكتبه المؤقت في الدورالثالث.. 
وابعت استدعي الضابط والطبيب الشرعي والخير الجنائي 
اللي شغالين معانا على قضية الدكاترة الأربعة. 


- ويا ريت مستر عبد العاطي كمان حد من ال وعن1لاعث .. 
سورى.. قصدى من السجلات.. عشان محتاج شوية اوراق 
وصور من هناك. 

نظر عبد العاطي في غباء وعدم فهم إلى محمد حارسء 
مندهشًا من هذا التساهل مع هذا الخواجة الأشقر الرقيع, 
الشبيه بممثلي الأفلام الهزلية. 

إلا أن عبد العاطي لم يستطع بينه وبين نفسه أن ينكر تلك 
الرهبة التى شعر بهاء عندما حدق به هذا الرجل عندما قابله 
خلف هذا الباب منذ عشر دقائق. 

عيناه الرماديتين الباردتين, التى لم يز عبد العاطي مثلهماء على 
طول خبرته مع المجرمين والنصابين وزعماء عصابات 
المخدرات, والجواسيس والخونة. لكنه لم ير عينين مثلهما 
سابمًا. 

- تماح أوامر سعادتك محمد باشا. 


ثم أدى التحية في صرامة, فنهض مايكل سميث وهو يضم 
طرفي معطفه., ويضم أصبعيه السبابة والوسطى إلى مقدمة 


رأسه محييًا حارس: 

- شكرا مستر قمحخطد.. محمد حارس صح؟ 

- صضصح.. صح يا مستا سميت. 

أبتسم تسقيت ابتسامته الباردة, د ثم مال على المكتب هامشا: 
- مستر حارس.. أنت عارف كويس إن التحقيق لو ما كانش 
بطريقة صح.. هيرجع القاتل يضرب تاني.. وساعتها.. عرع1آ] 
له0اط عط |اأبي.. دح كتير اوى يا مستر محمد. 

ثم دار سميث بجسده النحيل في مرونهء. واتجه الى الباب 
ماشيًا بخطواته الواسعة فافسح لك عبد العاطظى الطريقء وما 
إن غاب خلف الباب, حتى همس عبد العاطىي: 

- يا فندم الراجل ده مش مريحني.. عينيه شبه عيون 
الشياطين. 

نظر حارس بعينيه بعينية بلا اهتماخ إلى الأوراق أمامه متصنقا 
الانشغال بها وهو يقول: 

- وأنت شوفت شياطين فين قبل كده يا عبد العاطي؟ 

- ما شوفتش يا فندم.. بس لو كان للشيطان عيئين.. هتبقى 
عيون الراجل دهون. 

رفع حارس عينيه إلى عبد العاطي في غضبء وقال في حدة: 

- عبد العاطي.. آنا مش فاضي لشغل المجاذيب ده.. روح نفذ 
الأوامر خلينا نخلص من الشغلانه دى.. وتجيبله كل اللي هو 
عايزه زى ما طلب.. مفهوم؟ 


انتصب عبد العاطي وهو ينظر إلى وجه حارس في حزم: 

أشار حارس بيده في عدم أكتراث وهو يقول محاولا إخفاء 
امواج السخط والضيق التي تضرب شواطئ عقله: 

- يالا.. انصراف انت.. وخليهم يجيبولي القهوة.. يالا بالخطوة 
ابتسم عبد العاطي وهو يحيي ضابطه المفضلء بل وشقيقه 
الأكبر كما يصفه دائقاء ثم انصرف وأغلق الباب خلفه في هدوء. 
بينما مد حارس يده إلى درج مكتبه الأوسط. وآاخرج ملفا 
سميكا, تتقدمه صورة لمايكل سميث ذات خلفية رماديه قاتمة, 
تتماشى مع عينيه الرماديتين الجامدتينء واللتين تشعان طاقة 
من الصورة نفسها. 

ثم ابتسم حارس وهو يتذكر كلمات اللواء توفيق ورددها 
هامسا ساخرًا: 

تذكر انك حملت رواية حارس سيكون هناك دم حصريا ومجانا 
من على موقع مكتبة بيت الحصريات أكبر مكتبة للكتب 
والروايات الحصريه والمميزة والنادرة والجديدة ولتحميل 
المزيد ادخل على جوجل واكتب فى خانة البحث مكتبة بيت 
الحصريات هنظهرلك . 


المشهد السابع 

مكان ما.. 

يوم ما من أياح الزمان.. 

- هذا ما لا يصح ولن اسمح به ابذا. 

صاح سيدى صبحنه الهادرة, واحتقن وحهه الأخضر حتى صار 
لونه كلون الزيتون, ثم جلس فوق العرش الخشبي البسيط, 
المرصع بورد جاف وقطع من العاج. 

لكن السيد رع المقدس, اقترب منه في هدوءء. وربت على 
كتفيه وهو يقول من بين شفتيه الصغيرتين: 

- ولماذا لا يصح يا ابن جب المبارك؟ نحن نستحق ذلك.. السنا 
من بعثهم الرب الخالق كي نعبر بكيمت إلى بر الأمان.. ونجعلها 
امة موحدة مؤمنة. 

- لا تخدعني بكلام معسول يا ابن اتوم.. فانت تعرف جيذا أننا 
عندما وطانا الأرض السوداء.. كان أهلها يزرعون الزرع 
ويحرثونه.. ويربون الماشية والحمير.. وكل ما فعلناه أننا 
علمناهم كيف يحافظون على زرعهم من الخراب وكيف 
يحافظون على ماشيتهم من الموت بين أنياب السباع وبنات 
اوى. 

هزرع المقدس راسه في أسى, ثم قال في هدوثه المعتاد: 

- دائقا ما تبخس إخوتك حقهم مقابل تعظيم الفانين يا أوزير. 
- نحن كذلك فانون يا رع.. ولن نكون خالدين أبدًا.. كل ما هنالك 
أن الرب الخالق منحنا أجساذا أقوى.. وقدرات أقوى.. وجعلنا 


منيعين ضد الموت إلى حين.. أتسمعتي جِيذَا يا عماه.. إلى حين. 
رفع رع جناحيه الذهبيين في الهواء إلى مستوى كتفيه 

- آلا نستحق اذن تكريقا زائدًا مقابل ما فعلناه.. ومقابل ما 
حبانا به الرب الخالق يا أوزير؟ 


نظر سيدى إلى رع المقدس في استنكار. ثم نهض من فوق 
عرشه الخشبي غاضتاء واندفع إلى جناح رع الذهبي مشيزًا له 
بيده. فعاد إلى جوار جسد سيدنا المقدس على غير إرادته, 
وينما هو يقاوم قدرات سيدى اوزير الغير محدودة. قال سيدى 
الغاضب بصوته الهادر: 
- استمع إلى جيدا يا رع.. لقد منحني الرب الخالق قدراتي كي 
انفع بها الناس.. كي أعلمهم كيف يحفظون زروعهم.. وكيف 
يجنون ثمارهم.. كي أعلمهم كيف يدافعون عن بيوتهم وآهلهم 
وماشيتهم.. لقد سخر لي الرب الرياح والأرض والزرع.. وجعل 
لأفكارى قوة الفعل بلا أن أفعل.. حتى أجعل من كيمت أرضًا 
افضل.. وحتى أقود العامة إلى أرض الخلود بعملهم الصالح.. 
ثم آنزل أوزير الملك يده إلى الأرض.. فركع رع المقدس بلا 
مقاومة: 

5 و أن كنت أمنحك واحبك من التقديس لأنك أولنا.. الا قن لن 
اعينك على جعلنا الهة يعبدها البشر من دون الرب الخالق.. ولن 
اقيم تمثالا واحذا لا لك ولا لي ولا حتى لمحبوبتي إست.. إذا 
سمعت كلامي وفهمته.. ارجوك أن ترحل إلى جزيرتك وسط 
النهر.. وان تنقل كلامي الى اخوتنا.. واقرئ تحوتي السلام.. قل 


له أن أوزير لا زال ينتظرك متى عدت. 

ثم ضم سيدى ذراعه إلى جوار جسده. فانهار رع المقدس على 
الأرض يلهث مثل من ركض من منف إلى البحر الكبير, ثم نهض 
متناقلا وهو ينظر إلى اوزير في عينيه نظرة لا تحمل إلا 
الغضب, وبعدها فرد رع المقدس جناحيه الذهبيين. وانطلق 
مبتعذا من النافذة الكبيرة. فرحت أراقبه في انبهار وهو يطير 
فوق النهر الكبير نحو الجنوب. 

- قلت لك آلا تسترق السمع يا أنبو! 

ارتعدت فرائصي خوفاء وكدت أقتل نفسي من غبائي, ذف 
خيل لي ان اوزير الذى يسمع افكارناء سيغفل عن متطفل ابله 
مثلى, يقف خلف ستائر بلاطه المتواضع البسيط. 

- سامحني يا سيدى.. أقصد يا 6 

ابنتسم في حنان جارفء ثم أشار لي كي اقترب منه. فدنوت في 
حشوع منه. ووقفت خلف ظهره وهو يراقب النهر العظيم من 
النافذة. 

- هذه البلاد مئل نهر أترو العظيم.. لا أول لها ولا آخر.. إلا أن 
الأيام لا تحمل لها الخير قريبًا. 

- لماذا يا سيدى؟ 

التفت بجسده نحوىء, ونظر في عيني تلك النظرة التي آعرفها 
جيذاء ثم قال: 

حتى تعرف كل ما أعرفه.. وتحمل الأمانة التي خلقك الرب 


الخالق من أجلها.. وحتى تكون دوقا سنذا لي ولوريثي القادم. 
- هل ينوى سيدى أن ينجب قريبا؟ هل سيدتي إست تحمل 
مولودًا ملكيًا؟ 


ربت على كتفي من جديد, ثم أغمض عي عينيه كانه يحلم, | 
وخرجت الكلمات من فمه كانها خارجه ةا حتى أنها 
واحت تدوى في جنات عقلي الخاوى. 
وبعده ياتي الوليد ليفدى بعينه اباه وامه.. لكن.. لا نصر بلا دم.. 
لذ نصر بلا دم. 
ثم فتح عينيه على اتساعهماء واشتدت قبضته حول كتفي وهو 
يهمس بصوب مبحوح: 

- سيكون هناك دم.. سيكون هناك دم. 

وراح يرددها بلا انقطاع! 

عله علد علو 
المشهد الثامن 

شارع التسعين 

القاهرة الجديدة 

مساء الحادى والثلائين من ديسمبر عام الفين وتسعة وعشرين 
يقترب الدكتور بدر الدين علي من عامه السبعين.. 

لا شك في ذلك. 


فإن كانت بطاقة هويته القومية تكذبء فإن ركبتيه اللتين تئنان 


من آثر صعود عشر درجات سلم متوسطة الارتفاع, لا يمكن أن 
تكدبا أبذا. 


كان عائذا من سهرة عائلية في منزل إحدى بناته, والتيهي 
بالمناسبة زوجة ابن واحد من كبار مسئولي الدولة, وإحدى 
دعائمه التي يرتكز عليها بجانب مهارته وخبرته العريضة كطبيب 
يذكر جيدا كيف حاز ثقة رئيس الجمهورية شخصياء بعد أن 
أشرف بنفسه على علاج أحد أفراد عائلته من سرطان القولون 
للمرة الأولى في تاريخ هذا المرض اللعين, بل واستطاع 
مستعينا بمهارته وبعض الأدوية الحديثة في علاج المرض 
واستئصاله من الجسد على الرغم من المرحلة المتآخرة للمرض. 
كان كلما جلس في إحدى سهراته العائلية, لا ينفك يذكر تلك 
الواقعة بمزيد من الفخر, وهو يطلب من كل المستمعين الكتمان 
الشديد. على الرغم من ان نصف عائلته., ونصف معارفه, واغلب 
مرضاه. يعرفون تلك القصه جيذاء بل ويستطيعون إعادة 
سردها بتفاصيلها بنسبة خطا لا تتجاوز العشرة بالمائة. 

- سيادة الرئيس كان ممتن جِذَا وسعيد للغاية. 
تقولها حفيدته الطالبة في الثانوية العامة. وهي تغلق فمها 

صعد درجة السلم العاشرة نحو باب الفيلاء ثم وضع ابهامه 
الأيمن فوق لوحة التحكم. فصدر صوت معدني نسائي من مكبر 
صوت صغيد: 


- جارى تأكيد الهوية.. رجاء اذكر كلمة السر. 
ابتسم كعادته كلما سمع الجملة, ليشعر كانه سيلج وكرًا لتجارة 
المخدرات. 

1م 

صدر الأزيز المعدني, وانفتح الباب مع إضاءة خفيفة لضوء 
حجرة الجلوس بشكل جزئيء مع صوت معدني اخر يرحب به 
فى هدوء: 

- حمذا لله على السلامة يا دكتور بدر. 

- الله يسلمك يا جمعة.. سخن لي المية عشان عايز أخد دش 
قبل النوم. 
ثم همس لنفسه بصوته الهادئ: 

- فليحيا الذكاء الاصطناعي. 

ثم خلع معطفه السميك. وسترته الصوفية التى تقيه غدر 
تيارات ديسمبر الباردة, ورا ينعم بتيار الهواء الدافئ الذى 
ينساب عبر جنبات المنزل. حتى وصل إلى حجرة نومه. 

- أبه رأيك في هذة ليلتي؟ 

- جميلة.. وخصوضا إنها كانت ليلة مميزة. 

اليوم احتفلت حفيدته الكبرى الحبيبة بخطوبتها على رجل 
مهم, رجل من الرجال الذين لا يعرفهم الكثيرون من العامة 
لكنهم من الرجال ذويى الشأن. وهو نصر جدإيد يضيفه 


لانتصاراته الشخصية العديدة, منذ آن اختار آن يكون قريبا. 


نبت صوت أم كلثوم الفخيم من مكبرات الصوت المنتشرة في 
المنزلء والمخفية بعناية في جنبات المنزل الفخم ذى الطابق 
الواحد. كما آمر جمعة. خادمه الذكي الأثير. 
سماه جمعة منذ أول يوم لأنه صار آنيس وحدته كما كان 
جمعة البدائي هو انيس وحدة روبنسون كروزو في جزيرته 
النائية. 101010-١7‏ 
إلا أن جمعة الخاص به ليس بدائيًا يحمل حربة يصطاد بها 
الأسماك والحيوانات البرية. بل هو آاخر صيحة من صيحات 
الذكاء الاصطناعيء فهو يدير له مواعيده. ويرد على مكالماته 
احياناء ويعتني به وبضيوفه. بل وياتيه باى معلومة كانت في 
جزء من الدقيقة. 
هذه ليلتي.. هذه.. ليلتي 

تصدح أم كلثوم فى طربء وهو يغمر جسده بالماء الساخن, 
ويزيح بالصابون المعطر الفاخر عناء يوم طويلء ويغسل به يده 
من آثار مصافحات عديدة جمعته ببعض من يكاد يرى الدم في 
أيديهم. 

الهوى أنت كله والأماني.. فاملاً الكآس بالغرام وهات 
يخرج ملتحفًا منشفة كبيرة تغطى أغلب جسده المتجعد 
الضئيلء فتصنع فوقه درعًا ضخما كانه سلحفاة عجوز. وهو 
يخطو بهدوء ناحية غرفة نومه 

وليكن ليلنا طويلا طويلا.. فكثير اللقاء كان قليلا 


يرتدى منامته الصوفية, والجورب الصوفي الثقيل, ويستعد 
للخلود إلى فراشه الوثير ذى المرتبة الطبية, بينما يتذكر يوم 

يا حبيبي طاب الهوى ما علينا.. لو حملنا الأيام في راحتينا 
كان طبيبًا مقيفاء ويعمل فى عيادة بسيطة في الإسكندرية:, 
وكانت هي ابنة سيد عبد الباقيء. إمبراطور الجمارك. ولكم بذل 
من جهود حتى يصل لهاء ويكسب ثقة ابيها. ويضع قدميه على 
اول سلم الشهرة. لقد تزوج المالء وبقي ان يتزوج السلطة 
والقوةء وهو ما اتاه على طبق من ذهب. 
كم من دماء أراق فى طريقه. دماء بدون سكين واحد. وكم من 
ارواح أزهقت في الطريقء حتى يحافظ على المال في حسابه 
البنكي. وكم من اياد قبل واقدام, وكم من كلمات نفاق انصبت 
من فمه جتى يسستمر في القرب. 
لا يدرى لماذا يتذكر ذلك الآن؟ ربما لأنها ذكرى اللقاء؟ 

كم آذل الفراق منا لقاء.. كل ليل إذا التقينا صباح 
ما هذا الصوت الذى يسمعه؟ صوت ياتى من خلفية صوت أم 
كلثوم, لكنه يشبه انفاس شخص انتزعت رئتاهن ووضع مكانهما 
محركا قاطرة بخارية. 
أنه صوت لهاثء لا بل صوت خوار. لا بل صوت يختلط به لهاث 
الكلب, بزئير الأسد وآانفاس ذئب. 
هل في ليلتي خيال الندامى.. والنواسي عانق الخياما 


ثم تلك الرائحة! 

رائحة قوية. هى مزيج من روث حيواني وعطر فواح, ورائحة 
تشبه التراب الذى ملأته الرطوبة. 

- آنت بتخرف يا بدر.. بالتاكيد عجزت وبتخرف! 

ثم هب من فراشه وجلس على طرفه صائخا: 

- جمعة.. نور النور بالكامل في آوضة النوم. 

لكن لا مجيب. وكان جمعة صمت. 

- جمعة.. أنت ما بتنفذش ليه؟ 

لا مجيب من جديد.ء والصوت العميق يعلوا ويقترب منه., 
يقترب في قلب الظلام. نهض متحاملاء وراسه يدور كألف لعبة 
في ملاهٍ مجنونة. سيصل إلى الضوء وينيره يدويًا باى ثمن, 
حتى ولو قضى نحبه. 

لكن الصوت والرائحة أوقفاهد., إنهما هنا في قلب الغرفة! 

لم يكن ينتظر رداء لكنه لدهشته سمع صوتا عميمًا خشنا ياتي 
- آنا كابوسك القديم يا بدر.. كابوسك اللى جاى عشان ينتزع 
قلبك من مكانه.. ويحطه على ميزان العدالة.. 

راج يصرخ فى هلع خيواني: 
- تنتزع قلب مين.. أنت ما تعرفش أنا مين.. أنا بدر الدين على.. 


انا ممكن.... 

- آنت بدر الدين على.. البشرى الفاني.. اللى لآن آوان حسابه.. 
حسابه اللي تقل جذا ووجب سداده. 

حاول أن يلوح بيده في الهواء. أن يضرب الظلام في هيسترياء 
لكن محاولاته لم تزده إلا تعبا وإرهاقًا وذعزرا. 

ملأ قابي شوق وملا كياني.. هذه ليلتى فقف يا زمانى 

- والآن يا بدر.. جاهز للحظة الحقيقة؟ 

ثم شعر بتلك القبضة الحديدية تلتف حول رقبته في قوة, 
والنصل البارد يمر بجوار رقبته. 

بينما الأنفاس القوية تضرب وجهه المذعورء. والصراخ متجمد 


في حلقه. وذلك البريق الصاعد من عينى صاحب الصوت يضرب 
عينيه كألف صاعقة. 


- سيدى.. يآتيك عبد ربه بدر بقلبه المليء بالخطايا.. ويقبل 
كلمة ماعت من خلف الميزان.. فاقبله عندك.. وامنحه صك 
العبور.. أو أمنحه وليمة لعمعموت. 

ثم اندفع التصل المعدني إلى رقبته لينفجر منها الدم حوله, 
بيئما يد حديدية تفعل آخر شيء كان يمكن أن يصدقه. 

إنها تخترق صدره مباشرة نحو قلبه! 

سوف تلهو بنا الحياة.. سوف تلهو بنا الحياة.. وتسخر 
وساعتها اظلمت الدنيا تمامًا.. ١ظلمت‏ بلا عودة! 


يعبع 


